《次韵彦博中秋不见月》
宋代·李流谦

露华浸竹冷娟娟，想象嫦娥能少年。
万事只堪搔短发，一杯不拟问高天。
骎骎夜色投书幌，的的心期在钓船。
可笑薄云工料理，何曾遮却一分圆。

作者简介：[约公元一一四七午前后在世]字无变，汉州德阳人。生卒年不详，约宋高宗绍兴中前后在世。以文学知名。荫补将仕郎，授成都府灵泉县尉。秩满，调雅州教授。虞允文宣抚全蜀，置之幂下，多所赞画。寻以荐除诸王宫大小学教授。力乞补外改奉议郎，通判淹州府事。流谦著有澹齐集八十一卷，《国史经籍志》传于世。